-----------------------------------------------------------------------
  12. ฐานะการเงินและผลการดำเนินงาน

  -----------------------------------------------------------------------

12.1 สรุปรายงานการตรวจสอบของผู้สอบบัญชีในระยะ 3 ปีที่ผ่านมา

งบการเงินประจำงวดปีบัญชี 2544-2546 ของบริษัท งบการเงินรวมของบริษัทและบริษัทย่อย
และงบการเงินของบริษัทย่อย ได้รับการตรวจสอบ
โดยผู้สอบบัญชีที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
คือนายพิพัฒน์ ปุสยานนท์ เลขทะเบียน 56 บริษัทสำนักงาน พิพัฒน์และเพื่อน จำกัด
ซึ่งผู้สอบบัญชีได้แสดงความเห็นเกี่ยวกับงบการเงินอย่างมีเงื่อนไขสำหรับงบการเงินปี 2544
ส่วนงบการเงินปี 2545 และปี 2546
ผู้สอบบัญชีมีความเห็นว่าถูกต้องตามที่ควรตามหลักการบัญชีที่รับรองทั่วไป
แต่ได้ตั้งข้อสังเกตบางประการสำหรับงบดังกล่าว โดยมีรายละเอียดดังนี้

 งบการเงินปี 2544 

  สำหรับงบการเงินปี 2544 ผู้สอบบัญชีได้แสดงความเห็นเกี่ยวกับงบการเงินอย่างมีเงื่อนไข
  เนื่องจากงบการเงินของบริษัทย่อยในต่างประเทศแห่งหนึ่งที่ใช้เป็นเกณฑ์ในการจัดทำงบการเงินรวมและงบการเงินเฉพาะบริษัท
  เป็นงบการเงินที่จัดทำขึ้นโดยฝ่ายบริหารของบริษัทยังไม่ได้ผ่านการตรวจสอบจากผู้สอบบัญชี
  ภายหลังจากที่บริษัทแก้ไขงบการเงินในปี 2544 แล้วผู้สอบบัญชีมีความเห็นว่างบการเงินปี 2544
  ถูกต้องตามที่ควรตามหลักการบัญชีที่รับรองทั่วไป

 งบการเงินปี 2545 และ ปี 2546

  สำหรับงบการเงินปี 2545 และปี 2546
  ผู้สอบบัญชีมีความเห็นว่าถูกต้องตามที่ควรตามหลักการบัญชีที่รับรองทั่วไป อย่างไรก็ตาม
  ผู้สอบบัญชีได้ตั้งข้อสังเกตต่องบการเงินสำหรับปี 2545–2546
  เกี่ยวกับความไม่แน่นอนของเหตุการณ์ต่างๆ ดังต่อไปนี้

1)  บริษัทถูกฟ้องร้องในคดีต่างๆ ซึ่งเป็นการฟ้องร้องเรียกค่าเสียหายที่เกิดขึ้นในปีก่อนๆ
    รวมถึงปัจจุบัน จำนวน 187.1 ล้านบาท
    คดีอยู่ในการพิจารณาของศาลซึ่งบริษัทอาจจะมีผลเสียหายที่อาจเกิดขึ้นจากคดีดังกล่าว
    และบริษัทได้ยื่นฟ้องแย้งเรียกค่าเสียหายแก่โจทก์มีทุนทรัพย์ จำนวน 733 ล้านบาท
    ขณะนี้อยู่ระหว่างการสืบพยานโจทก์

2)  จากสภาพแวดล้อมที่เปลี่ยนแปลงไปอย่างมากอาจจะมีปัญหาในการเรียกเก็บเงิน
    ทำให้จำนวนเงินที่จะเรียกเก็บเงินได้จากลูกค้าอาจต่ำกว่ายอด “ลูกหนี้ที่ถึงกำหนดชำระ” ซึ่ง
    ณ วันที่ 31 ธันวาคม 2545 และ 31 ธันวาคม 2544 ยอดลูกหนี้ที่ถึงกำหนดชำระเกินกว่า 1
    ปี คงเหลือ สุทธิจากค่าเผื่อหนี้สงสัยจะสูญในงบการเงินรวมมีจำนวนประมาณ 5.04 ล้านบาท
    และ 11.93 ล้านบาท ตามลำดับ (งบการเงินเฉพาะของบริษัทมีจำนวนเงินประมาณ 5.04
    ล้านบาท และ 11.93 ล้านบาท ตามลำดับ)
    บริษัทไม่ได้บันทึกค่าเผื่อหนี้สงสัยจะสูญของลูกหนี้คงค้างดังกล่าว
    เนื่องจากบริษัทยังไม่ได้โอนกรรมสิทธิ์ในสินค้าให้กับผู้ซื้อ
    และยังมีความไม่แน่นอนเกี่ยวกับความพร้อมในการโอนกรรมสิทธิ์ของคู่สัญญา

3)  ผู้สอบบัญชีได้ทำการสอบทานงบการเงินของบริษัทย่อยที่จดทะเบียนในต่างประเทศ
    เพื่อการตรวจสอบงบการเงินรวม งบการเงินดังกล่าวจัดทำโดยฝ่ายบริหารของบริษัท
    ดังนั้นความเห็นของผู้สอบบัญชีต่องบการเงินของบริษัทย่อยดังกล่าว
    มีขอบเขตจำกัดเพียงงบการเงินรวมของบริษัทและบริษัทย่อยเท่านั้น (ปี 2544–2545 เท่านั้น)

4)  บริษัทฯ มีคดีต่างๆ เกี่ยวกับการละเมิด ผิดสัญญา เรียกเงินคืน ค่าเสียหาย ทุนทรัพย์รวม
    75.7 ล้านบาท ขณะนี้อยู่ระหว่างศาลชั้นต้นนัดสืบพยาน ซึ่งบริษัทฯ
    ได้ประมาณค่าเสียหายที่อาจเกิดขึ้น และบันทึกสำรองเผื่อหนี้สินไว้ในงบการเงินจำนวน 41.16
    ล้านบาท (ปี 2546 เท่านั้น)

5)  บริษัทได้มีการแก้ไขงบการเงินสำหรับปีสิ้นสุดวันที่ 31 ธันวาคม 2544 ใหม่
    จากการตีความการใช้นโยบายการตีราคาสินค้าคงเหลือ
    การรับรู้ดอกเบี้ยจ่ายเป็นต้นทุนโครงการ
    การกำหนดราคารับโอนทรัพย์สินที่ได้รับชำระหนี้ของบริษัทย่อย และเรื่องอื่นๆ
    ตามที่กล่าวไว้ในหมายเหตุประกอบงบการเงินข้อที่ 22. งบการเงินสำหรับปี สิ้นสุดวันที่ 31
    ธันวาคม 2544

12.2 สรุปฐานะการเงินและผลการดำเนินงาน

  1) ตารางแสดงงบดุล งบกำไรขาดทุน และงบกระแสเงินสด
  สำหรับงบการเงินรวมของบริษัทและบริษัทย่อย ในระยะเวลา 3 ปีที่ผ่านมา

[TABLE]

[TABLE]

[TABLE]

[TABLE]

[TABLE]

[TABLE]

[TABLE]

  ---------------------------------- ---------------------------------- ----- --------------- -------- ---------- ---------- ------------- --------
  (2) ตารางแสดงอัตราส่วนทางการเงินที่สำคัญ                                                                                                       

                                                                                                                                           

                                                                                                       2546       2545       2544          

                                                                                                                             (ปรับปรุงใหม่)   

  1. อัตราส่วนสภาพคล่อง (Liquidity                                                                                                            
  Ratio)                                                                                                                                   

                                     อัตราส่วนสภาพคล่อง                                          (เท่า)    4.75       6.39       7.64          

                                     อัตราส่วนสภาพคล่องหมุนเร็ว                                             (เท่า)      1.1        0.11          0.08

                                     อัตราส่วนสภาพคล่องกระแสเงินสด                                         (เท่า)      2.15       1.46          0.08

                                     อัตราส่วนหมุนเวียนลูกหนี้การค้า                                           (เท่า)      210.31     37.92         13.90

                                     ระยะเวลาเก็บหนี้เฉลี่ย                                        (วัน)     2          9          26            

                                     อัตราส่วนหมุนเวียนสินค้าคงเหลือ                                          (เท่า)      0.60       0.30          0.12

                                     ระยะเวลาขายสินค้าเฉลี่ย                                               (วัน)       600        1,200         3,000

                                     อัตราส่วนหมุนเวียนเจ้าหนี้                                               (เท่า)      32.20      117.60        11.13

                                     ระยะเวลาชำระหนี้                                           (วัน)     11         3          32            

                                     Cash Cycle                                               (วัน)     591        1,206      2,994         

                                                                                                                                           

  2.                                                                                                                                       
  อัตราส่วนแสดงความสามารถในการหากำไร                                                                                                         
  (Profitability Ratio)                                                                                                                    

                                     อัตรากำไรขั้นต้น                                             (%)      40.15      31.26      25.76         

                                     อัตรากำไรสุทธิ                                              (%)      32.30      41.75      77.13         

                                     อัตราผลตอบแทนผู้ถือหุ้น                                                 (%)        47.63      67.82         154.10

                                                                                                                                           

  3. อัตราส่วนแสดงประสิทธิภาพในการทำงาน                                                                                                        
  (Efficiency Ratio)                                                                                                                       

                                     อัตราผลตอบแทนจากสินทรัพย์                                    (%)                 21.93      16.56         11.54

                                     อัตราผลตอบแทนจากสินทรัพย์ถาวร                                (%)                 339.11     261.30        202.71

                                     อัตราการหมุนของสินทรัพย์                                      (เท่า)               0.68       0.40          0.15

                                                                                                                                           

  4. อัตราส่วนวิเคราะห์นโยบายทางการเงิน                                                                                                         
  (Financial Ratio)                                                                                                                        

                                     อัตราส่วนหนี้สินต่อส่วนของผู้ถือหุ้น                                 (เท่า)               0.77       1.87          5.58

                                     อัตราส่วนความสามารถในการชำระดอกเบี้ย                         (เท่า)               32.12      7.07          1.51

                                     อัตราการจ่ายเงินปันผล                                        (%)      NA         NA         NA            

                                                                                                                                           

  5. ข้อมูลต่อหุ้น (ถ่วงน้ำหนัก)                                                                                                                   

                                     มูลค่าหุ้นตามบัญชี                                             (บาท)    4.47       2.88       1.43          

                                     กำไรสุทธิต่อหุ้น                                              (บาท)    1.89       1.46       1.22          

                                     เงินปันผลต่อหุ้น                                              (บาท)    -          -          -             
  ---------------------------------- ---------------------------------- ----- --------------- -------- ---------- ---------- ------------- --------

3) รายละเอียดการชำระเงินของโครงการที่ดำเนินการอยู่ในปัจจุบัน ณ วันที่ 31 ธันวาคม 2546

[TABLE]

4) รายละเอียดเงินค้างชำระสะสม ณ วันที่ 31 ธันวาคม 2546

  --------------------------------------------------------------------------
  ลำดับ   โครงการ                      เงินค้างชำระสะสม   
  ------ ---------------------------- ---------------- ---------------------
                                      จำนวนราย         บาท

  1      ศุภาลัย แกรนด์เลค               2                230,000.00

  2      ศุภาลัย บุรี                     2                192,200.00

  3      ศุภาลัย ธานี                    1                3,772.50

  4      ศุภาลัย ปาร์ค 2                 1                679,439.00

  5      ศุภาลัย ปาร์ค 3                 7                645,260.00

  6      ศุภาลัย ปาร์ค ที่จอดรถ (CP)       15               523,322.00

  7      ศุภาลัย ออร์คิดปาร์ค 2            4                1,651,292.00

  8      ศุภาลัย ออร์คิดปาร์ค 3            1                192,000.00

  9      ศุภาลัย วิลล์ ธนบุรี-ปากท่อ         1                227,190.00

  10     ศุภาลัย วิลล์ รัตนาธิเบศร์          3                241,328.00

  11     บ้านศุภาลัย                     5                1,667,644.00

  12     ศุภาลัย เลค 3                  1                140,000.00

         รวม                          43               6,393,447.50
  --------------------------------------------------------------------------

12.3 คำอธิบายและการวิเคราะห์ฐานะการเงินและผลการดำเนินงาน

12.3.1 สรุปการปรับโครงสร้างหนี้

  บริษัทได้ปรับโครงสร้างหนี้ผ่านกระบวนการปรับโครงสร้างหนี้ของธนาคารแห่งประเทศไทย
  (“คปน.”) โดยมีเจ้าหนี้ทั้งหมด 17 ราย แบ่งเป็นเจ้าหนี้ใน คปน. 11 ราย
  และเจ้าหนี้สถาบันนอก คปน. 6 ราย ณ วันที่ 30 มิถุนายน 2542 บริษัทมีหนี้รวมทั้งสิ้น
  8,112.80 ล้านบาท แบ่งเป็นเงินต้นสถาบันจำนวน 6,079.85 ล้านบาท
  และดอกเบี้ยค้างชำระจำนวน 2,032.95 ล้านบาท ทั้งนี้
  แผนการปรับโครงสร้างหนี้ได้รับอนุมัติจากเจ้าหนี้ คปน. เมื่อวันที่ 18 มกราคม 2543
  และได้มีการทยอยลงนามในสัญญาปรับโครงสร้างหนี้มาโดยตลอด
  โดยบริษัทได้ปรับโครงสร้างหนี้จำนวนสุดท้ายซึ่งเป็นเจ้าหนี้นอก คปน.สำเร็จเสร็จสิ้น เมื่อวันที่ 2
  เมษายน 2545 สรุปรายละเอียดได้ดังนี้

-   ในปี 2544 บริษัทได้ออกหุ้นกู้แปลงสภาพเพื่อชำระหนี้จำนวน 291.73 ล้านบาท
    และเจ้าหนี้ได้แปลงเป็นหุ้นสามัญในอัตราหุ้นละ 20.95 บาทคิดเป็นจำนวน 13,924,600 หุ้น
    จึงทำให้บริษัทมีทุนจดทะเบียนเพิ่มขึ้นอีก 139,246,000 บาท
    รวมทุนจดทะเบียนที่เรียกชำระแล้ว 646,374,970 บาท
    และมีส่วนเกินมูลค่าจากการออกหุ้นเพิ่มทุนนี้ในอัตราหุ้นละ 10.95 บาท คิดเป็น
    152,474,370 บาท

-   ชำระหนี้จำนวน 1,121.72 ล้านบาท ด้วยการโอนทรัพย์สินชำระหนี้

-   เจ้าหนี้ลดเงินต้นและดอกเบี้ยทำให้บริษัทมีกำไรจากการปรับโครงสร้างหนี้สุทธิ 1,675.18
    ล้านบาท โดยได้รับรู้กำไรดังกล่าวในปี 2543 จำนวน 422.62 ล้านบาท ในปี 2544 จำนวน
    786.85 ล้านบาท และปี 2545 จำนวน 465.72 ล้านบาท

-   แปลงหนี้จำนวน 898.14 ล้านบาท เป็นหุ้นกู้ไม่มีหลักประกัน กำหนดไถ่ถอน 22 สิงหาคม
    2550 ในอัตราผลตอบแทนร้อยละ 2.50 ต่อปี

-   แปลงหนี้จำนวน 439.89 ล้านบาทเป็น หุ้นกู้ไม่มีหลักประกัน กำหนดไถ่ถอน 22 สิงหาคม
    2553 ในอัตราผลตอบแทนร้อยละ 2.50 ต่อปี

  ภายหลังจากการปรับโครงสร้างหนี้เสร็จเรียบร้อยแล้ว
  บริษัทได้มีการชำระคืนหนี้ให้กับเจ้าหนี้เงินกู้มาโดยตลอด โดย ณ วันที่ 31 ธันวาคม 2546
  สถานะของบริษัทในส่วนของเงินกู้คงค้าง เป็นดังนี้

  (1) หนี้ของสถาบันการเงินลดลงเหลือเงินต้น 1,059.04 ล้านบาท ดอกเบี้ยค้างจ่าย 49
  ล้านบาท โดยแบ่งออกเป็น

-   หนี้โครงการจำนวน 49 ล้านบาท

-   หุ้นกู้ไม่มีหลักประกัน กำหนดไถ่ถอน 22 สิงหาคม 2550 จำนวน 656.67 ล้านบาท

-   หุ้นกู้ไม่มีหลักประกัน กำหนดไถ่ถอน 22 สิงหาคม 2553 จำนวน 402.37 ล้านบาท

  (2) ภาระดอกเบี้ยลดลงจากอดีตที่เคยจ่ายสูงสุดปีละ 700 ล้านบาท เหลือปีละประมาณ 38
  ล้านบาท และเมื่อวันที่ 7 มกราคม 2547 บริษัทฯ ได้ออกหุ้นกู้มีประกันชนิดทยอยคืนเงินต้นอายุ 3
  ปี จำนวน 550 ล้านบาท
  เพื่อนำเงินที่ได้จากการออกหุ้นกู้มาซื้อคืนหุ้นกู้ไม่มีประกันครบกำหนดไถ่ถอนปี 2550 จำนวน
  305.91 ล้านบาท และหุ้นกู้ไม่มีประกันครบกำหนดไถ่ถอนปี 2553 จำนวน 439.89 ล้านบาท
  โดยบริษัทฯ มีกำไรจากการซื้อคืนหุ้นกู้ครั้งนี้ประมาณ 133 ล้านบาท และในเดือนเดียวกันบริษัทฯ
  ได้ชำระคืนหนี้โครงการก่อนกำหนดจำนวน 49 ล้านบาท
  มีกำไรจากการชำระคืนก่อนกำหนดจำนวน 18 ล้านบาท

12.3.2 ผลของการปรับปรุงงบการเงินปี 2544

  ตามที่บริษัท ได้แก้ไขงบการเงินปี 2544
  เรื่องวิธีการบันทึกบัญชีของสินค้าคงเหลือและการบันทึกมูลค่าหุ้นทุนที่บริษัทได้ซื้อคืนเพื่อให้เป็นไปตามมาตรฐานการบัญชี
  บริษัทได้ปรับปรุงรายการต่างโดยมีผลกระทบทางบัญชีดังต่อไปนี้

+-----------------------------+------------+-------------+------------+
| งบการเงินรวม                 | 2544       |             |            |
|                             |            |             |            |
| (ล้านบาท)                    |            |             |            |
+-----------------------------+------------+-------------+------------+
|                             | ก่อนปรับปรุง  | หลังปรับปรุง   | เปลี่ยนแปลง  |
+-----------------------------+------------+-------------+------------+
| กำไร (ขาดทุน) สุทธิ            | 414.92     | 737.40      | 322.48     |
+-----------------------------+------------+-------------+------------+
| กำไร (ขาดทุน) สะสมที่ยังไม่จัดสรร | (1,349.03) | (1,431.69)  | (82.66)    |
+-----------------------------+------------+-------------+------------+
| ส่วนของผู้ถือหุ้น                 | 1,364.06   | 926.49      | (437.57)   |
+-----------------------------+------------+-------------+------------+
| สินทรัพย์รวม                   | 6,533.14   | 6,092.40    | (440.74)   |
+-----------------------------+------------+-------------+------------+
| กำไรสุทธิต่อหุ้น (บาท)           | 0.68       | 1.21        | 0.53       |
+-----------------------------+------------+-------------+------------+
| มูลค่าตามบัญชีสุทธิต่อหุ้น (บาท)     | 1.49       | 1.43        | (0.06)     |
+-----------------------------+------------+-------------+------------+
| มูลค่าตลาดสุทธิต่อหุ้น (บาท)       | 2.54       | 2.48        | (0.6)      |
+-----------------------------+------------+-------------+------------+
| มูลค่าที่ตราไว้หุ้นละ (บาท)        | 1          | 1           | 0          |
+-----------------------------+------------+-------------+------------+

ผลต่องบการเงินปี 2544

  กำไรสุทธิปี 2544 เพิ่มขึ้น 322.48 ล้านบาท ขณะที่ส่วนของผู้ถือหุ้นลดลง 437.57 ล้านบาท
  และสิน

ทรัพย์รวมลดลง 440.74 ล้านบาท โดยมีสาเหตุหลักได้แก่

1.  เปลี่ยนแปลงการบันทึกบัญชีของสินค้าคงเหลือตามวิธีราคาทุนหรือราคาตลาดที่ต่ำกว่าจากการเปรียบเทียบราคาประเมินกับมูลค่าทางบัญชีจากยอดรวมสุทธิทุกโครงการมาเป็นการเปรียบเทียบรายโครงการ
    มีผลทำให้ขาดทุนสะสมในปี 2542 เพิ่มขึ้น 668.77 ล้านบาท อย่างไรก็ตาม ในระหว่างปี
    2543–2545 บริษัทได้ตีทรัพย์ชำระหนี้ 3 โครงการที่บันทึกด้อยค่าไป
    ซึ่งส่งผลให้เกิดกำไรจากการโอนกลับขาดทุนจากการลดมูลค่าของสินค้าในปี 2544 จำนวน
    102.36 ล้านบาท และในปี 2545 บริษัทได้ประเมินราคาสินค้าในโครงการต่างๆ
    ใหม่ผลคือโครงการที่เคยด้อยค่า 3 โครงการที่เหลืออยู่จากทั้งหมด 6 โครงการ
    ปรากฏว่ามีราคาประเมินสูงกว่ามูลค่าทางบัญชี 2 โครงการ
    จึงได้บันทึกกำไรจากการโอนกลับขาดทุนจากการลดมูลค่าของสินค้าอีก 228.60 ล้านบาท
    คงเหลือ 1 โครงการซึ่งเดิมเคยบันทึกด้อยค่า เนื่องจากเป็นโครงการขนาดใหญ่
    บริษัทจึงแบ่งการพัฒนาโครงการออกเป็น 2 เฟสใหญ่
    ปัจจุบันอยู่ระหว่างการพัฒนาเพียงเฟสเดียว ทำให้มีราคาประเมินสูงกว่ามูลค่าทางบัญชี
    ส่วนอีกเฟสที่ยังไม่ได้พัฒนายังคงมีราคาประเมินต่ำกว่ามูลค่าทางบัญชี 61.85 ล้านบาท
    จึงเห็นได้ว่าผลกระทบจากการปรับปรุงผลขาดทุนจากการลดมูลค่าของสินค้าในปี 2542 จำนวน
    668.77 ล้านบาท ได้กลับรายการผลขาดทุนดังกล่าวมาแล้วทั้งสิ้น 606.92 ล้านบาท
    จึงมีผลกระทบต่อส่วนของผู้ถือหุ้นปี 2545 เพียง 61.85 ล้านบาทเท่านั้น อย่างไรก็ตามในปี
    2546 บริษัทฯ
    ได้ประเมินราคาสินค้าใหม่โครงการส่วนใหญ่มีราคาประเมินสูงกว่ามูลค่าทางบัญชี
    และนอกจากนี้โครงการที่เคยด้อยค่า 61.85 ล้านบาท ก็มีราคาประเมินที่สูงขึ้นจากปี 2545
    แต่ก็ยังคงมีมูลค่าต่ำกว่ามูลค่าทางบัญชีส่งผลให้ในปี 2546 บริษัทฯ
    รับรู้กำไรจากการโอนกลับขาดทุนจากการลดมูลค่าของสินค้าเป็นจำนวน 37.86 ล้านบาท

2.  ปรับปรุงดอกเบี้ยจ่ายที่เคยบันทึกเป็นต้นทุนโครงการสูงไป 188.15 ล้านบาท
    ทำให้ขาดทุนสะสมยกมาเพิ่มขึ้นเท่ากับ 188.15 ล้านบาท ในปี 2544 และ 2545
    อย่างไรก็ตาม
    ผลของการปรับลดต้นทุนโครงการลงจะทำให้ผลประกอบการในอนาคตของบริษัทมีอัตรากำไรขั้นต้นสูงขึ้น

3.  ปรับปรุงราคาทุนของสินทรัพย์ถาวรโดยหา Value in use ณ
    วันที่มีการโอนเป็นสินทรัพย์เพื่อบันทึกเป็นมูลค่าทางบัญชีใหม่
    และกลับรายการส่วนเกินจากการตีราคาสินทรัพย์ถาวรผลกระทบเกิดขึ้นคือขาดทุนสะสม 3.09
    ล้านบาท อย่างไรก็ตาม
    การปรับลดมูลค่าสินทรัพย์ถาวรจะทำให้การบันทึกค่าเสื่อมราคาสินทรัพย์ถาวรในอนาคตลดลง
    ส่งผลให้กำไรสุทธิของบริษัทเพิ่มขึ้น

4.  การปรับปรุงรายการกับบริษัทที่เกี่ยวข้อง

-   การบันทึกมูลค่าหุ้นทุนซื้อคืน

  บริษัทปรับปรุงงบการเงินรวมสำหรับเงินลงทุนของบริษัทย่อยซึ่งถือหุ้นของบริษัทจำนวน 3 ล้านหุ้น
  ในราคามูลค่าที่ตราไว้หุ้น 10 บาทต่อหุ้น โดยเปลี่ยนแปลงมูลค่าเงินลงทุนจากเดิมที่บันทึกในราคา
  20.95 บาทต่อหุ้น
  ซึ่งเป็นราคาที่อ้างอิงจากการใช้สิทธิแปลงหนี้เป็นทุนตามแผนการเดียวกับที่เจ้าหนี้ของบริษัทปรับโครงสร้างหนี้ตามกระบวนการของคปน.
  มาเป็นราคาตลาดที่ซื้อขายกันในขณะที่ได้หุ้นมาคือ 2.80 บาทต่อหุ้น
  ส่งผลให้บริษัทย่อยบันทึกหนี้สงสัยจะสูญเพิ่มขึ้นจากการรับโอนทรัพย์สินลดลง
  บริษัทจึงคำนวณการรับรู้ส่วนได้ใหม่และต้องปรับปรุงขาดทุนสะสมยกมาต้นงวดปี 2544 เพิ่มขึ้น
  31.32 ล้านบาท และปี 2545 เพิ่มขึ้น 1.20 ล้านบาท อย่างไรก็ตาม
  ผลของรายการปรับปรุงราคาดังกล่าวมีมูลค่า 54.45 ล้านบาท ไม่มีผลกระทบใดๆ
  ต่อส่วนของผู้ถือหุ้น
  เนื่องจากทุนชำระแล้วและส่วนเกินมูลค่าหุ้นภายหลังจากหักหุ้นสามัญที่ถือโดยบริษัทย่อยแล้วเพิ่มขึ้นในจำนวนเดียวกับกำไรสะสมที่ลดลง

-   การปรับปรุงการรับรู้รายได้ดอกเบี้ย

  บริษัทปรับปรุงการรับรู้รายได้ดอกเบี้ยของเงินให้กู้ยืมแก่บริษัทที่เกี่ยวข้องกันโดยหยุดรับรู้รายได้ทันทีเมื่อบริษัทบันทึกหนี้สงสัยจะสูญ
  ทำให้ดอกเบี้ยรับในปี 2544 ลดลง ส่งผลให้ขาดทุนสะสมยกมาต้นงวดของปี 2544 เพิ่มขึ้น
  22.18 ล้านบาท

-   กลับรายการค่าเผื่อหนี้สงสัยจะสูญ

  บริษัทกลับรายการหนี้สงสัยจะสูญสำหรับเงินให้กู้ยืมแก่บริษัทย่อยที่บันทึกในงบการเงินรวมเพื่อให้เป็นไปตามมาตรฐานการบัญชี
  ส่งผลให้งบการเงินเฉพาะของบริษัทมีส่วนแบ่งกำไรในส่วนได้ส่วนเสียของบริษัทย่อยเพิ่มขึ้นในปี
  2544 จำนวน 233.24 ล้านบท ทั้งนี้ รายการดังกล่าวจะไม่มีผลกระทบต่องบการเงินรวม
  เนื่องจากมีการตัดรายการระหว่างกัน

5.  การจัดตั้ง Inter United Investment Inc., และ Mancon Investment Group
    Company Limited

  Inter United Investment Inc., ถูกจัดตั้งขึ้นเพื่อเป็น Holding Company
  ในการลงทุนในเทียนจิน ประเทศจีน โดยเป็นการร่วมทุนระหว่าง M.K Investment
  (Cayman) Inc., บจ. ศุภาลัย (เคย์แมน) ซึ่งเป็นบริษัทย่อยของบริษัทและผู้ถือหุ้นรายย่อยอื่นๆ
  โดย บจ. ศุภาลัย (เคย์แมน) ถือหุ้นใน Inter United Investment Inc. ร้อยละ 22
  ของทุนจดทะเบียนจำนวน 8,000,000 เหรียญสหรัฐ ส่วน Mancon Investment Group
  Company Limited (“Mancon”) ถูกจัดตั้งขึ้นเพื่อทำธุรกิจพัฒนาอสังหาริมทรัพย์ที่เมืองท่งเสี่ยน
  ชานเมืองปักกิ่ง ซึ่งเป็นการร่วมลงทุนกันระหว่าง บมจ. มั่นคงเคหะการ, บจ. ศุภาลัย
  (เคย์แมน) และผู้ถือหุ้นรายย่อย โดย Mancon ได้สิทธิในการพัฒนาที่ดินที่เป็นของรัฐบาลจีน
  ต่อมา Mancon ได้นำหุ้นบริษัทจำนวน 3 ล้านหุ้น (ขณะนั้นมูลค่าที่ตราไว้หุ้นละ 10 บาท)
  พร้อมเงินปันผลค้างรับจำนวน 63 ล้านบาท มาชำระคืนหนี้ที่มีต่อ บจ. ศุภาลัย (เคย์แมน)
  โดยหนี้ส่วนที่เหลือ บจ. ศุภาลัย (เคย์แมน) ได้บันทึกค่าเผื่อหนี้สงสัยจะสูญครบถ้วนจำนวน
  314.06 ล้านบาท และเมื่อ บจ. ศุภาลัย (เคย์แมน)
  เลิกกิจการและชำระบัญชีและนำเงินลงทุนทั้งหมดออกประมูลขาย ซึ่ง SPM เป็นประมูลซื้อหุ้น
  Inter United Investment Inc และ Mancon และได้ซื้อหุ้นบริษัทจำนวน 3 ล้านหุ้นทั้งหมด
  (มูลค่าที่ตราไว้หุ้นละ 10 บาท) ซึ่งมีผลขาดทุนจากการขายเงินลงทุนทั้งสิ้น 73.06 ล้านบาท
  ปัจจุบัน SPM ได้ขายหุ้นของบริษัทฯ จำนวนนี้ไปหมดแล้ว

12.3.3 ผลการดำเนินงาน

1) ภาพรวมของการดำเนินงานที่ผ่านมา

  ภายหลังจากการดำเนินการปรับโครงสร้างหนี้เสร็จสิ้น
  บริษัทได้เร่งพัฒนาและดำเนินโครงการต่างๆ อย่างต่อเนื่อง
  ประกอบกับมาตรการกระตุ้นเศรษฐกิจของรัฐบาลที่ช่วยให้ธุรกิจพัฒนาอสังหาริมทรัพย์ฟื้นตัวขึ้น
  ทำให้บริษัทสามารถพัฒนาโครงการต่างๆ และสร้างรายได้เพิ่มขึ้น
  ดังจะเห็นได้จากรายได้และผลกำไรของบริษัทที่มีแนวโน้มการเติบโตสูงขึ้นอย่างรวดเร็ว โดยในปี
  2546 รายได้จากธุรกิจหลักเท่ากับ 3,612.69 ล้านบาท เพิ่มขึ้นจากจากปีก่อน 1,789.35
  ล้านบาท หรือคิดเป็นอัตราการเพิ่มขึ้นร้อยละ 98.14 ในขณะที่รายได้จากธุรกิจหลัก ของปี 2545
  เท่ากับ 1,823.34 ล้านบาท เพิ่มขึ้นจากงวดเดียวกันในปีก่อน 1,047.38 ล้านบาท
  หรือคิดเป็นอัตราการเพิ่มขึ้นร้อยละ 13.4.98
  โดยมีสาเหตุจากยอดขายและยอดส่งมอบที่เพิ่มขึ้นอย่างต่อเนื่อง
  สำหรับในส่วนของกำไรขั้นต้นของธุรกิจหลักไม่รวมรายได้อื่นๆ ในปี 2546 เท่ากับ 1,450.53
  ล้านบาท และปี 2545 เท่ากับ 570.01 ล้านบาท คิดเป็นอัตรากำไรขั้นต้นร้อยละ 40.15
  สูงขึ้นจากปี 2545 และปี 2544 ซึ่งมีอัตรากำไรขั้นต้นเพียงร้อยละ 31.26 และร้อยละ 25.76
  ตามลำดับ เนื่องจากบริษัทฯ สามารถควบคุมต้นทุนให้อยู่ในระดับที่คาดการณ์ไว้กอร์ปกับบริษัทฯ
  ได้ปรับราคาขายเพื่อให้สอดคล้องกับวัสดุที่ปรับราคาสูงขึ้น

ผลการดำเนินงานที่ผ่านมา

-   รายได้จากการขายและรับปลูกสร้าง

  รายได้หลักของบริษัท คือ การขายที่ดิน อาคารชุด และที่ดินพร้อมสิ่งปลูกสร้าง
  ซึ่งบริษัทจะรับรู้รายได้ตามอัตราส่วนร้อยละของงานที่แล้วเสร็จ
  โดยรายได้จากการขายและปลูกสร้างสำหรับปี 2545 และปี 2546
  ของบริษัทและบริษัทย่อยเท่ากับ 1,710.82 ล้านบาท และ 3,495.75 ล้านบาท ตามลำดับ
  เพิ่มขึ้นจากช่วงระยะเวลาเดียวกันของปีก่อนร้อยละ 155.15 และร้อยละ 104.33 ตามลำดับ
  ซึ่งเป็นผลเนื่องมาจากการฟื้นตัวของธุรกิจพัฒนาอสังหาริมทรัพย์ที่ได้รับการกระตุ้นจากมาตรการต่างๆ
  ของรัฐบาล
  ประกอบกับการที่บริษัทได้เร่งดำเนินโครงการที่ค้างอยู่ให้แล้วเสร็จภายหลังจากการปรับโครงสร้างหนี้ในปี
  2543-2544 ทั้งนี้ รายได้หลักจากการขายของบริษัทในงวดปี 2545 และปี 2546
  จะมาจากโครงการ 1) ศุภาลัย วิลล์ รัตนาธิเบศร์ 2) ศุภาลัย ปาร์ค และ 3) ศุภาลัย
  ออร์คิดปาร์ค 2

  สำหรับปี 2544 บริษัทและบริษัทย่อยมีรายได้จากการขายและรับปลูกสร้างบ้านเท่ากับ 670.52
  ล้านบาท ลดลงจากปี 2543 เท่ากับ 74.73 ล้านบาท หรือลดลงร้อยละ 10.03
  เนื่องจากบริษัทและบริษัทย่อยยังอยู่ในระหว่างการปรับโครงสร้างหนี้ ทำให้โครงการต่างๆ
  ยังไม่สามารถนำมาพัฒนาได้อย่างต่อเนื่อง รวมทั้งภาวะเศรษฐกิจยังไม่ฟื้นตัวอย่างชัดเจน

-   รายได้ค่าบริการ

  รายได้ค่าบริการ ได้แก่ รายได้จากค่าเช่าและรายได้จากห้องพักของโรงแรมเป็นส่วนใหญ่ ทั้งนี้
  บริษัทและบริษัทย่อยมีรายได้ค่าบริการสำหรับปี 2544-2546 ปีนี้ เท่ากับ 105.44 ล้านบาท
  112.52 ล้านบาท และ 116.94 ล้านบาทตามลำดับ โดยคิดเป็นร้อยละ 3.24 และร้อยละ
  13.59 ของรายได้จากการดำเนินงานในช่วงเวลาดังกล่าว

-   รายได้อื่น

  ในปี 2546 บริษัทและบริษัทย่อยมีรายได้อื่นคือ กำไรจากการขายเงินลงทุน 30.36 ล้านบาท
  กำไรจากการขายทรัพย์สิน 60.76 ล้านบาท กำไรจากการไถ่ถอนหุ้นกู้ 4.94 ล้านบาท
  กำไรจากการโอนกลับขาดทุนจากการลดมูลค่าสินค้า 37.86 ล้านบาท และอื่นๆ อีก 36.76
  ล้านบาท ส่วนในปี 2545 รายได้อื่น ๆ ของบริษัทและบริษัทย่อยประกอบด้วย

1.  กำไรจากการโอนกลับขาดทุนจากการลดมูลค่าสินค้า 226.56 ล้านบาท
    เนื่องจากโครงการที่เคยด้อยค่าเพราะหยุดดำเนินการในปี 2542
    ปัจจุบันโครงการเหล่านี้ดำเนินงานต่อส่งผลให้ราคาประเมินส่วนใหญ่สูงกว่ามูลค่าทางบัญชี

2.  กำไรจากการซื้อหุ้นกู้คืน 138.55 ล้านบาท

3.  กำไรจากการปรับโครงสร้างหนี้ยอดสุทธิ 465.72 ล้านบาท

4.  กำไรจากการโอนสินทรัพย์เพื่อการปรับโครงสร้างหนี้ 42.89 ล้านบาท

-   ต้นทุนขายและรับปลูกสร้าง

  ต้นทุนขายและรับปลูกสร้าง ในปี 2546 คิดเป็นร้อยละ 60.78
  ของรายได้จากการขายและสิ่งปลูกสร้าง ลดลงจากปี 2544 และปี 2545
  ซึ่งมีอัตราส่วนดังกล่าวที่ร้อยละ 80.74 และร้อยละ 71.01 ของรายได้ขายและรับปลูกสร้าง
  ตามลำดับ โดยมีสาเหตุเนื่องจากบริษัทสามารถควบคุมต้นทุนค่าก่อสร้างได้ดีขึ้น
  ประกอบกับการปรับราคาบ้านเพิ่มขึ้นในช่วงที่ผ่านมา
  ทำให้บริษัทมีอัตรากำไรขั้นต้นจากการขายและรับปลูกสร้างในปี 2544–2546 เท่ากับร้อยละ
  19.26 ร้อยละ 28.99 และร้อยละ 39.22 ตามลำดับ

-   ต้นทุนบริการ

  ต้นทุนบริการสำหรับปี 2546 คิดเป็นร้อยละ 31.92 ของรายได้จากการบริการ ซึ่งใกล้เคียงกับปี
  2544 และปี 2545 ซึ่งคิดเป็นร้อยละ 32.94 และร้อยละ 34.15
  ของรายได้จากการบริการในช่วงปีดังกล่าว ตามลำดับ

-   ค่าใช้จ่ายในการขายและบริหาร

  บริษัทและบริษัทย่อยมีค่าใช้จ่ายในการขายและบริหารสำหรับปี 2546 เท่ากับ 307.79 ล้านบาท
  เพิ่มขึ้นจากงวดเดียวกันในปีก่อน 2545 ที่มีค่าใช้จ่ายเท่ากับ 221.80 ล้านบาท
  หรือคิดเป็นอัตราการเพิ่มขึ้นร้อยละ 38.77 และในปี 2545 ก็เพิ่มขึ้นจากปี 2544 54.64
  ล้านบาท หรือคิดเป็นอัตราการเพิ่มขึ้นร้อยละ 32.69 ทั้งนี้
  การเพิ่มขึ้นของค่าใช้จ่ายในการขายและบริหารนั้น
  ส่วนหนึ่งเป็นผลมาจากการส่งเสริมการขายและการโฆษณาประชาสัมพันธ์
  เพื่อรองรับกับการฟื้นตัวของอุตสาหกรรมพัฒนาอสังหาริมทรัพย์ในช่วงที่ผ่านมา อย่างไรก็ตาม
  หากคำนวณค่าใช้จ่ายในการขายและบริหารเป็นสัดส่วนเทียบกับรายได้แล้ว
  จะเห็นว่าสัดส่วนดังกล่าวลดลงจากร้อยละ 17.48 ในปี 2544 เหลือเพียงร้อยละ 9.76
  และร้อยละ 8.14 ในปี 2545 และปี 2546 ตามลำดับ

-   ภาระดอกเบี้ยจ่าย

  ก่อนปรับโครงสร้างหนี้แล้วเสร็จในปี 2543 บริษัทและบริษัทย่อยมีภาระดอกเบี้ยจ่ายสูงถึง
  614.94 ล้านบาท อย่างไรก็ตาม
  ผลจากการปรับโครงสร้างหนี้ผนวกกับภาวะอัตราดอกเบี้ยที่ลดลงและการชำระคืนเงินกู้จากการส่งมอบบ้านให้ลูกค้าเพิ่มสูงขึ้น
  ส่งผลให้ภาระดอกเบี้ยจ่ายของบริษัทและบริษัทย่อยลดลงอย่างรวดเร็ว โดยในปี 2545
  มีภาระดอกเบี้ยจ่ายเพียง 145.76 ล้านบาท ลดลงจากปี 2544 ร้อยละ 43.42
  ซึ่งมีภาระดอกเบี้ยจ่ายเท่ากับ 257.62 ล้านบาท สำหรับในปี 2546
  บริษัทและบริษัทย่อยมีภาระดอกเบี้ยจ่ายเพียง 56.64 ล้านบาทเท่านั้น นอกจากนี้
  บริษัทยังได้มีการไถ่ถอนหุ้นกู้จำนวน 195.07 ล้านบาทในปี 2545 และ 21.16
  ล้านบาทในเดือนมิถุนายน 2546 ทำให้บริษัทมีภาระหนี้ลดลงตามลำดับ

-   กำไรสุทธิ

  ในปี 2546 บริษัทและบริษัทย่อยมีกำไรสุทธิเท่ากับ 1,222.12 ล้านบาท เพิ่มขึ้นร้อยละ 28.77
  เมื่อเทียบกับปี 2545 อย่างไรก็ตาม หากพิจารณากำไรก่อนรายการพิเศษ จะพบว่าบริษัทฯ
  และบริษัทย่อยมีกำไรจากการดำเนินงานเท่ากับ 1,075.88 ล้านบาทเพิ่มขึ้นร้อยละ 122.59
  จากงวดเดียวกันของปีก่อนซึ่งเท่ากับ 483.34 ล้านบาท
  ซึ่งแสดงให้เห็นถึงการฟื้นตัวของบริษัทอย่างชัดเจนอันเป็นผลมาจากยอดขายที่เพิ่มขึ้นและอัตรากำไรขั้นต้นที่สูงขึ้น

  ส่วนปี 2545 บริษัทและบริษัทย่อยมีกำไรสุทธิเท่ากับ 949.05 ล้านบาท
  เพิ่มขึ้นจากช่วงระยะเวลาเดียวกันของปีก่อน 211.65 ล้านบาท คิดเป็นเพิ่มขึ้นร้อยละ 28.70
  และมีกำไรก่อนรายการพิเศษ 483.34 ล้านบาท เพิ่มขึ้นอย่างมากจากปี 2544
  ซึ่งมีผลขาดทุนก่อนรายการพิเศษ 608.19 ล้านบาท

-   อัตราผลตอบแทนต่อผู้ถือหุ้น

  ผลจากการปรับโครงสร้างหนี้ทำให้บริษัทและบริษัทย่อยสามารถลดภาระหนี้สินและดอกเบี้ยจ่ายลงได้อย่างมาก
  ขณะเดียวกันการพัฒนาโครงการอย่างต่อเนื่อง รวมทั้งการควบคุมต้นทุนและค่าใช้จ่าย
  ก็ทำให้บริษัทและบริษัทย่อยสามารถสร้างอัตราผลตอบแทนต่อผู้ถือหุ้นสูงถึงร้อยละ 47.63 สำหรับปี
  2546 ทั้งนี้ในช่วง 3 ปีที่ผ่านมา บริษัทมิได้จ่ายเงินปันผลให้แก่ผู้ถือหุ้น เนื่องจากในปี 2544
  บริษัทยังมีขาดทุนสะสมอยู่ และในปี 2545 บริษัทโอนบัญชีส่วนเกินมูลค่าหุ้นสามัญจำนวน
  1,278.36 ล้านบาท และบัญชีสำรองตามกฎหมายจำนวน 57.38 ล้านบาท
  เพื่อล้างขาดทุนสะสมทั้งจำนวน ทำให้ ณ วันที่ 31 ธันวาคม 2546
  บริษัทและบริษัทย่อยมีกำไรสะสมที่ยังไม่ได้จัดสรรจำนวน 917.54 ล้านบาท และเท่ากับ
  2,067.76 ล้านบาทในปี 2546

2)  ฐานะการเงิน

-   ส่วนประกอบของสินทรัพย์

  ณ วันที่ 31 ธันวาคม 2546 บริษัทและบริษัทย่อยมีสินทรัพย์รวม 5,774.86 ล้านบาท
  ลดลงเพิ่มขึ้นร้อยละ 7.52 เมื่อเทียบกับสิ้นปี 2545 ในขณะที่สินทรัพย์รวมของบริษัทและบริษัทย่อย
  ณ วันที่ 31 ธันวาคม 2545 เท่ากับ 5,370.95 ล้านบาท ลดลงจากสิ้นปี 2544 ร้อยละ 11.84
  โดยมีสาเหตุหลักจากการลดลงของสินค้าคงเหลือ
  เนื่องจากการส่งมอบสินค้าในโครงการพัฒนาอสังหาริมทรัพย์ต่างๆ ทั้งนี้ สินทรัพย์รวม ณ วันที่ 31
  ธันวาคม 2546 ประกอบด้วยสินทรัพย์หลัก คือ สินค้าคงเหลือ 3,314.92 ล้านบาท
  โครงการระหว่างก่อสร้าง 787.26 ล้านบาท ที่ดิน อาคาร และอุปกรณ์-สุทธิ 364.77 ล้านบาท
  คิดเป็นร้อยละ 57.40 ร้อยละ 13.63 และร้อยละ 6.32 ของสินทรัพย์รวม ตามลำดับ

  ณ วันที่ 31 ธันวาคม 2546 บริษัทและบริษัทย่อยมีโครงการระหว่างก่อสร้างเท่ากับ 787.26
  ล้านบาท โดยมีรายการหลัก คือโครงการศุภาลัยแกรนด์ทาวเวอร์จำนวน 780.78 ล้านบาท
  ซึ่งเป็นอาคารสำนักงานให้เช่าที่ถนนพระราม 3 ปัจจุบันได้หยุดดำเนินการก่อสร้างแล้วตั้งแต่เมื่อปี
  2540 และบริษัทมีแผนที่จะพัฒนาโครงการดังกล่าวในปี 2547

  ณ วันที่ 31 ธันวาคม 2545
  บริษัทและบริษัทย่อยมีรายการเงินลงทุนในกิจการที่เกี่ยวข้องกันโดยที่ปรากฎในงบการเงินรวมมีค่าเท่ากับ
  1.14 ล้านบาท ในขณะที่ปรากฏในงบการเงินรวม ณ วันที่ 31 ธันวาคม 2544 เท่ากับ 135.86
  ล้านบาท ทั้งนี้ เนื่องมาจาก บจ. ศุภาลัย (เคย์แมน)
  ได้ชำระบัญชีและนำหุ้นออกประมูลขายปรากฏว่า SPM ประมูลได้
  (ดูรายละเอียดเงินลงทุนและการให้กู้ยืมในกิจการที่เกี่ยวข้องกันในข้อ 11. รายการระหว่างกัน)
  ส่วนเงินลงทุนในกิจการที่เกี่ยวข้องกันโดยที่ปรากฏในงบการเงินรวม ณ วันที่ 31 ธันวาคม 2546
  เท่ากับ 7.96 ล้านบาท ซึ่งส่วนใหญ่เป็นเงินลงทุนใน บจ. ภูเก็ต เอสเตท

เงินลงทุนและเงินให้กู้ยืมแก่บริษัทย่อยและบริษัทที่เกี่ยวข้อง

-   บจ. ศุภาลัย (เคย์แมน)

  บจ. ศุภาลัย (เคย์แมน) เลิกกิจการและชำระบัญชีเรียบร้อยแล้วในช่วงไตรมาส 2 ปี 2545
  ซึ่งก่อนชำระบัญชีบริษัทมีเงินลงทุนใน บจ. ศุภาลัย (เคย์แมน) เป็นจำนวน 50.84 ล้านบาท
  และภายหลังจากที่ บจ. ศุภาลัย (เคย์แมน) ชำระบัญชีเสร็จสิ้น
  บริษัทได้บันทึกส่วนแบ่งผลขาดทุนจากเงินลงทุนตามวิธีส่วนได้เสีย 105.72 ล้านบาท นอกจากนี้
  ยังมีเงินให้กู้ยืมประกอบด้วยเงินต้น 297.18 ล้านบาท และดอกเบี้ยค้างรับ 111.73 ล้านบาท
  ซึ่งบริษัทได้ตั้งค่าเผื่อหนี้สงสัยจะสูญครบ 100% แล้ว ดังนั้นภายหลังจากที่ บจ. ศุภาลัย
  (เคย์แมน) ชำระบัญชีแล้ว
  ภาระหนี้สินและดอกเบี้ยค้างจ่ายต่อบริษัทได้มีการชำระคืนโดยตั๋วสัญญาใช้เงินของ SPM 65.28
  ล้านบาท ส่วนที่เหลือบริษัทได้บันทึกผลขาดทุนจากเงินให้กู้ยืมจำนวนทั้งสิ้น 350.58 ล้านบาท

-   บจ. ศุภาลัยอิสาน (“SPN”)

  ณ วันที่ 31 ธันวาคม 2546 SPN เป็นบริษัทย่อยที่บริษัทบันทึกบัญชีเงินลงทุนเป็นศูนย์พร้อม
  ทั้งตั้งสำรองส่วนที่เกินทุนของบริษัทย่อยเท่ากับ 67.66 ล้านบาท เนื่องจากบริษัทมีภาระค้ำประกัน
  SPN วงเงิน 180 ล้านบาท นอกจากนี้ บริษัทได้มีการปล่อยกู้ให้กับ SPN
  และมีรายการเงินต้นและดอกเบี้ยค้างรับที่เพิ่มขึ้นมาเป็นลำดับ โดยมียอดเงินต้นเท่ากับ 8.80
  ล้านบาท 8.83 ล้านบาท และ 9.39 ล้านบาท และยอดดอกเบี้ยค้างรับเท่ากับ 8.88 ล้านบาท
  9.37 ล้านบาท และ 9.37 ล้านบาท สำหรับปี 2544-2546 ตามลำดับ
  ทั้งนี้บริษัทได้ตั้งสำรองหนี้สงสัยจะสูญครบถ้วนทั้งจำนวนแล้วเท่ากับ 18.76 ล้านบาท และปัจจุบัน
  SPN ได้ปรับโครงสร้างหนี้กับสถาบันการเงินเป็นที่เรียบร้อยแล้ว
  และอยู่ระหว่างการดำเนินการพัฒนาโครงการที่ค้างอยู่ให้แล้วเสร็จ
  เพื่อนำเงินมาชำระคืนหนี้ให้กับเจ้าหนี้

-   บจ. ศุภาลัย พรอพเพอร์ตี้ แมเนจเม้นท์ (“SPM”)

  บริษัทฯ ได้ลงทุนใน SPM ณ ราคาทุนเท่ากับ 19.98 ล้านบาท โดย ณ สิ้นปี 2544-2546
  บริษัทฯ บันทึกเงินลงทุนใน SPM ในวิธีส่วนได้เสียเท่ากับ 17.05 ล้านบาท 17.17 ล้านบาท
  และ 27.24 ล้านบาทตามลำดับ ซึ่งจะเห็นได้ว่าผลประกอบการของ SPM
  ดีขึ้นเป็นลำดับตลอดช่วง 3 ปีที่ผ่านมา และในปี 2545 SPM ได้ชำระค่าหุ้นบริษัทที่ซื้อหุ้นจาก บจ.
  ศุภาลัย (เคย์แมน) หลังจากที่ บจ. ศุภาลัย (เคย์แมน) ได้ปิดกิจการลงไป ด้วยตั๋วสัญญาใช้เงิน
  65.28 ล้านบาท อัตราดอกเบี้ย MLR และปัจจุบันนี้ SPM ได้ขายหุ้นของบริษัททั้งหมด
  และได้ชำระคืนเงินกู้แก่บริษัทเป็นที่เรียบร้อยแล้ว

-   บจ. หาดใหญ่นครินทร์ (“HN”)

  บริษัทฯ ได้ลงทุน HN ณ ราคาทุนเท่ากับ 105.37 ล้านบาท ทั้งนี้ ณ สิ้นปี 2544–2546 บริษัทฯ
  สามารถบันทึกเงินลงทุนใน HN โดยวิธีส่วนได้เสียเท่ากับ 156.43 ล้านบาท 156.32 ล้านบาท
  และ 202.10 ล้านบาท ตามลำดับ ซึ่งจะเห็นว่า
  บริษัทดังกล่าวมีผลประกอบการอยู่ในระดับที่น่าพอใจ อย่างไรก็ตาม บริษัทได้มีการปล่อยกู้ให้กับ
  HN ดังที่ปรากฏในงบการเงินเฉพาะบริษัทในปี 2544 คิดเป็นเงินต้น 38.84 ล้านบาท
  และมียอดดอกเบี้ยค้างรับอีก 18.43 ล้านบาท ซึ่งเมื่อเกิดวิกฤติเศรษฐกิจ HN
  ขาดสภาพคล่องจึงได้มีการปรับโครงสร้างหนี้กับบริษัท โดยหาก HN ปฏิบัติได้ตามเงื่อนไข
  ทางบริษัทตกลงจะยกเลิกการเรียกเก็บดอกเบี้ยค้างรับ ปัจจุบันโครงการต่างๆ ของ HN
  เริ่มมีรายได้อย่างต่อเนื่องทำให้สามารถชำระคืนเงินกู้บริษัทฯ ได้ทั้งหมดในปี 2546
  จึงไม่มีหนี้คงค้างกันอีกในสิ้นปี 2546

-   Inter United Investment Inc. (“Inter”) และ Mancon Investment Group
    Company Limited (“Mancon”)

  เดิม บจ. ศุภาลัย (เคย์แมน) ถือหุ้น Inter United Investment Inc. และ Mancon
  Investment Group Co., Ltd. และได้บันทึกบัญชีอยู่ในหัวข้อเงินลงทุนในบริษัทที่เกี่ยวข้อง
  ต่อมา บจ. ศุภาลัย (เคย์แมน) ชำระบัญชีได้ประมูลขายหุ้นซึ่ง SPM
  ได้เป็นผู้ประมูลได้และบันทึกเป็นเงินลงทุนในบริษัทที่เกี่ยวข้อง

-   บจ. ภูเก็ต เอสเตท (“PE”)

ณ วันที่ 30 มิถุนายน 2546 SPM ซึ่งเป็นบริษัทย่อยของบริษัทได้ลงทุนใน บจ.ภูเก็ตเอสเตท ในสัดส่วนร้อยละ 3.87 โดยในเดือนกันยายน 2546 SPM ได้เพิ่มสัดส่วนการถือหุ้นใน บจ.ภูเก็ตเอสเตท เป็นร้อยละ 17.10 โดยมีมูลค่าเงินลงทุนประมาณ 8.38 ล้านบาท

ลูกหนี้การค้า

  ณ 31 ธันวาคม 2546 บริษัทและบริษัทย่อยมีลูกหนี้การค้าเพียง 6.89 ล้านบาทหรือคิดเป็นร้อยละ
  0.12 ของสินทรัพย์รวมเท่านั้น
  โดยบริษัทมีนโยบายในการตั้งค่าเผื่อหนี้สงสัยจะสูญเท่ากับจำนวนที่คาดว่าจะเรียกเก็บเงินจากลูกหนี้ไม่ได้
  ซึ่งในงวดดังกล่าว
  บริษัทได้พิจารณาแล้วว่ามีลูกหนี้บางส่วนที่อาจดังกล่าวมีโอกาสจะได้รับการชำระคืนไม่เต็มจำนวน
  จึงได้มีการตั้งสำรองหนี้สงสัยจะสูญไว้จำนวน 3.41 ล้านบาท

-   สภาพคล่อง

  สำหรับกระแสเงินสดจากกิจกรรมดำเนินงานในปี 2544–2546 มียอดเท่า 130.52 ล้านบาท
  884.20 ล้านบาท และ 1,665.81 ล้านบาท ตามลำดับ
  จะเห็นได้ว่าบริษัทมีกระแสเงินสดจากการดำเนินงานเป็นบวกมาโดยตลอดแม้แต่ในช่วงของการปรับโครงสร้างหนี้
  ทั้งนี้ การเพิ่มขึ้นของกระแสเงินสดจากการดำเนินงานในปี 2545 และปี 2546
  ส่วนหนึ่งเป็นผลมาจากธุรกิจอสังหาริมทรัพย์เริ่มฟื้นตัวขึ้น
  อีกทั้งบริษัทและบริษัทย่อยได้พัฒนาโครงการ และมียอดขายและยอดโอนสูงขึ้นอย่างต่อเนื่อง
  ขณะเดียวกันก็สามารถควบคุมต้นทุนและค่าใช้จ่ายอย่างมีประสิทธิภาพ

  ส่วนกระแสเงินสดจากกิจกรรมการลงทุน ปี 2545-2546 บริษัทและบริษัทย่อยมียอดเท่ากับ
  78.28 ล้านบาท และ 113.97 ล้านบาท และตามลำดับ
  โดยส่วนใหญ่มาจากการขายสินทรัพย์ที่ให้เช่า ในขณะที่ปี 2544
  บริษัทและบริษัทย่อยใช้เงินสดไปในการลงทุนเท่ากับ 7.84 ล้านบาท

  สำหรับกระแสเงินสดจากการจัดหาเงิน
  จะเห็นว่าบริษัทและบริษัทย่อยได้ชำระคืนหนี้ให้กับเจ้าหนี้อย่างต่อเนื่อง
  ทำให้ภาระหนี้และอัตราส่วนหนี้สินต่อทุนลดลงอย่างรวดเร็ว
  และส่งผลให้ความเสี่ยงทางการเงินของบริษัทและบริษัทย่อยลดลงอย่างมาก
  โดยมีกระแสเงินสดจากกิจกรรมการจัดหาเงินติดลบในปี 2544-2546 ในช่วง 174.02–946.82
  ล้านบาท

อัตราส่วนสภาพคล่องที่สำคัญ

  ในช่วงระหว่างปี 2544-ปัจจุบัน
  บริษัทมีพัฒนาการที่ดีขึ้นส่งผลให้สภาพคล่องของบริษัทเพิ่มสูงขึ้นโดยตลอด
  โดยมีสาเหตุใหญ่มาจากการปรับโครงสร้างหนี้ของบริษัททำให้ภาระหนี้ลดลงและยอดขายโครงการที่เพิ่มขึ้น
  ดังจะเห็นได้จากอัตราส่วนสภาพคล่องของบริษัทซึ่งอยู่ในเกณฑ์สูงมาโดยตลอด
  โดยอัตราส่วนสภาพคล่องสูงในช่วง 4.75-7.64 เท่าในช่วงปี 2544-2546
  โดยมีสาเหตุหลักเนื่องมาจากบริษัทสามารถปรับลดยอดหนี้ธนาคารส่วนที่เป็นหนี้ระยะสั้น
  หนี้ที่ครบกำหนดชำระคืนภายใน 1 ปี
  และดอกเบี้ยค้างจ่ายออกไปได้ผ่านทางการปรับโครงสร้างหนี้กับสถาบันการเงิน
  และกระแสเงินสดจากการดำเนินงานที่เพิ่มสูงขึ้นเนื่องจากบริษัทสามารถขายโครงการที่ก่อสร้างแล้วได้จำนวนมากขึ้น

  จากงบกระแสเงินสดและอัตราส่วนสภาพคล่องของบริษัท
  จะเห็นว่านโยบายการสร้างบ้านก่อนขายไม่ได้ส่งผลกระทบต่อสภาพคล่องของบริษัทมากนัก ทั้งนี้
  เนื่องจากบริษัทจะคำนึงถึงความสามารถในการขายของโครงการก่อนที่จะดำเนินการก่อสร้าง
  นอกจากนี้แล้ว
  เงินทุนที่ใช้ในการก่อสร้างส่วนใหญ่ได้รับการสนับสนุนวงเงินสินเชื่อจากสถาบันการเงิน นอกจากนี้
  การก่อสร้างบ้านก่อนขายของบริษัทจะก่อสร้างเป็นเฟสๆ ละประมาณ 20-30 ยูนิตเท่านั้น
  เพื่อลดความเสี่ยงและเงินทุนที่ใช้ในการก่อสร้าง

  ในส่วนของระยะเวลาเก็บหนี้เฉลี่ย จะเห็นว่าบริษัทมีระยะเวลาเก็บหนี้เฉลี่ยลดลงจาก 26
  วันในช่วงปี 2544 เหลือเพียง 9 วัน ในปี 2545 และ 2 วัน ในปี 2546 เนื่องจากในช่วงหลัง
  บริษัทเน้นการขายบ้านสร้างเสร็จก่อนขาย
  ซึ่งทำให้บริษัทสามารถรับรู้รายได้เต็มจำนวนทันทีที่เกิดการขาย
  และบริษัทจะกำหนดให้ลูกค้าชำระเงินและดำเนินการโอนกรรมสิทธิ์ภายในเวลาประมาณ 7
  วันหลังการขาย

  สำหรับระยะเวลาขายสินค้าเฉลี่ยของบริษัทนั้น จะเห็นว่ามีแนวโน้มลดลงโดยตลอด โดยลดลงจาก
  3,000 วันในปี 2544 เหลือเพียง 1,200 วัน ในปี 2545 และเหลือเพียง 600 วัน ในปี
  2546 ทั้งนี้
  มีสาเหตุหลักคือบริษัทได้เร่งการก่อสร้างโครงการเดิมที่ค้างอยู่ก่อนการปรับโครงสร้างหนี้และบริษัทสามารถขายโครงการได้เพิ่มขึ้นมากทั้งโครงการใหม่และโครงการที่มีอยู่เดิม

-   แหล่งที่มาของเงินทุน

  นับตั้งแต่ปี 2544-ปัจจุบัน
  บริษัทและบริษัทย่อยมีอัตราส่วนหนี้สินต่อส่วนของผู้ถือหุ้นที่ลดลงอย่างต่อเนื่อง คือ 5.58 เท่า
  1.87 เท่า และ 0.77 เท่า ในช่วงปี 2544-2546 ตามลำดับ ทั้งนี้
  เป็นผลมาจากการปรับโครงสร้างหนี้ในปี 2542–2545 ที่ทำให้ภาระหนี้สินลดลง
  รวมทั้งการฟื้นตัวของธุรกิจพัฒนาอสังหาริมทรัพย์โดยรวม
  ทำให้บริษัทและบริษัทย่อยมีรายได้เพิ่มขึ้นและมีผลประกอบการที่ดีขึ้นและสามารถชำระคืนเงินกู้ได้ตามกำหนดเวลาในสัญญาปรับโครงสร้างหนี้

  ตามมติที่ประชุมสามัญผู้ถือหุ้นประจำปี 2545 ได้มีมติให้บริษัทโอนบัญชีส่วนเกินมูลค่าหุ้นสามัญจำนวน
  1,278.36 ล้านบาท และบัญชีสำรองตามกฎหมายจำนวน 57.38 ล้านบาท
  เพื่อล้างขาดทุนสะสมทั้งจำนวน นอกจากนี้ บริษัทและบริษัทย่อยมีกำไรสุทธิในปี 2545 เท่ากับ
  949.05 ล้านบาท ทำให้ ณ วันที่ 31 ธันวาคม 2545 บริษัทมีส่วนของผู้ถือหุ้นเท่ากับ 1872.37
  ล้านบาท และมีกำไรสะสมที่ยังไม่ได้จัดสรรจำนวน 917.54 ล้านบาท และนอกจากนี้ ในปี 2545
  บริษัทเปลี่ยนแปลงมูลค่าหุ้นจาก 10 บาท เหลือ 1 บาท และได้เพิ่มทุนจดทะเบียนเป็น 2,000
  ล้านบาท

  ส่วนของผู้ถือหุ้น ณ วันที่ 31 ธันวาคม 2546 ประกอบด้วยทุนชำระแล้ว ส่วนเกินมูลค่าหุ้น
  กำไรสะสม ขาดทุนสุทธิที่ยังไม่เกิดของหลักทรัพย์เพื่อขายและส่วนเกินทุนจากการตีราคาสินทรัพย์
  ทั้งนี้ ส่วนเกินทุนจากการตีราคา
  สินทรัพย์นั้นประกอบด้วยมูลค่าที่ดินโครงการแกรนด์ทาวเวอร์ที่ประเมินเพิ่มขึ้น 259.23 ล้านบาท
  อาคารป่าสักและอาคารสโมสรของป่าสัก และส่วนที่เหลืออีก 40.99 ล้านบาท เป็นสินทรัพย์ของ
  HN ทั้งนี้ ในส่วนการถือหุ้นย้อนกับที่บริษัทย่อยถือหุ้นของบริษัทนั้น
  ในงบการเงินรวมได้บันทึกการถือหุ้นของบริษัทย่อย คือ HN จำนวน

  11.40 ล้านหุ้น โดยหักออกจากทุนชำระแล้วด้วยราคาตลาด ณ ขณะที่บริษัทย่อยได้หุ้นนั้นมา

  จากผลสำเร็จของการปรับโครงสร้างหนี้ของบริษัท
  และกระแสเงินสดจากการดำเนินงานซึ่งมีแนวโน้มเพิ่มสูงขึ้น
  ทำให้ภาระหนี้จากการปรับโครงสร้างหนี้ของบริษัท ณ วันที่ 31 ธันวาคม 2546
  เหลือเพียงเงินต้น 1,059.04 ล้านบาท และดอกเบี้ยค้างจ่าย 49 ล้านบาท รวมเป็นหนี้จำนวน
  1,108.04 ล้านบาท ซึ่งสามารถแบ่งได้ดังนี้

-   หนี้โครงการจำนวน 49 ล้านบาท

-   หุ้นกู้ไม่มีหลักประกันกำหนดไถ่ถอน 22 สิงหาคม 2550 ในอัตราผลตอบแทนร้อยละ 2.50 ต่อปี
    จำนวน 656.67 ล้านบาท

-   หุ้นกู้ไม่มีหลักประกันกำหนดไถ่ถอน 22 สิงหาคม 2553 ในอัตราผลตอบแทนร้อยละ 2.50 ต่อปี
    จำนวน 402.37 ล้านบาท

  ทั้งนี้ หุ้นกู้ทั้ง 2 ชนิดนี้ไม่มีเงื่อนไขทางการเงินแต่อย่างใด

  นอกจากภาระหนี้จากการปรับโครงสร้างหนี้แล้ว บริษัทและบริษัทย่อยมีเจ้าหนี้เงินกู้ระยะยาว ณ
  วันที่ 31 ธันวาคม 2546 จำนวน 455.88 ล้านบาท ลดลง 27.96 ล้านบาท
  หรือคิดเป็นอัตราการลดลงร้อยละ 5.78 เมื่อเทียบกับเงินกู้ระยะยาว ณ วันที่ 31 ธันวาคม
  2545
  เนื่องจากบริษัทได้พัฒนาโครงการและสามารถส่งมอบบ้านให้แก่ลูกค้าได้แล้วและนำเงินที่ได้ไปชำระคืนเงินกู้

  ส่วนการค้ำประกันวงเงินกู้ให้บริษัทย่อยคือ SPN นั้น ปัจจุบัน SPN
  ได้ปรับโครงสร้างหนี้กับสถาบันการเงินเป็นที่เรียบร้อยแล้ว ทั้งนี้ หาก SPN
  ไม่สามารถปฏิบัติตามแผนปรับโครงสร้างหนี้ได้
  บริษัทมีภาระต้องรับผิดชอบตามวงเงินค้ำประกันรวมทั้งสิ้นไม่เกิน 180 ล้านบาท อย่างไรก็ตาม
  จากภาวะเศรษฐกิจที่มีอัตราการขยายตัวอย่างต่อเนื่อง โดยเฉพาะธุรกิจอสังหาริมทรัพย์ ทำให้
  SPN วางแผนที่จะพัฒนาโครงการต่อให้แล้วเสร็จ ซึ่งบริษัทฯ
  จะให้ความช่วยเหลือทั้งด้านการกู้ยืมและการลงทุนเพิ่มในหุ้นเพิ่มทุนอีกรวมไม่เกิน 90 ล้านบาท
  ซึ่งบริษัทฯ มีโอกาสได้รับผลตอบแทนในรูปดอกเบี้ย เงินปันผล
  และคืนเงินกู้ยืมและคืนทุนแก่บริษัทฯได้

12.3.4 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

  บริษัทประสบความสำเร็จจากการปรับโครงสร้างหนี้ในปีที่ผ่านมา
  ทำให้บริษัทสามารถลดภาระดอกเบี้ยลงได้จำนวนมาก อย่างไรก็ตาม
  บริษัทยังคงมีความเสี่ยงที่จะต้องปฏิบัติตามสัญญาการปรับโครงสร้างหนี้ด้วยการชำระคืนเงินต้นและดอกเบี้ยตามกำหนดเวลา
  รวมทั้งเงินกู้ยืมระยะยาวและการไถ่ถอนหุ้นกู้ในอนาคตด้วย ในปัจจุบัน
  บริษัทมีผลการดำเนินงานที่ดีขึ้น
  ซึ่งส่วนหนึ่งเป็นผลมาจากมาตรการกระตุ้นธุรกิจอสังหาริมทรัพย์ของรัฐบาล
  และการฟื้นตัวของภาวะเศรษฐกิจโดยรวม แม้ว่าบริษัทจะเร่งพัฒนาโครงการต่างๆ ที่มีอยู่
  รวมทั้งการเปิดโครงการใหม่อย่างต่อเนื่อง แต่หากสถานการณ์ทางเศรษฐกิจ การเมือง
  และสังคม รวมถึงข้อพิพาททางกฎหมาย และผลกระทบที่อาจเกิดจากปัจจัยภายนอก
  โครงการต่างๆ
  ก็อาจไม่ประสบความสำเร็จตามที่บริษัทตั้งเป้าไว้และอาจส่งผลกระทบต่อผลการดำเนินงานหรือฐานะการเงินของบริษัทและบริษัทย่อยในอนาคตได้